De nordjyske ingeniører er de bedst lønnede ingeniører vest for Storebælt. De nordjyske ingeniører tjener 31.206 kroner mod en månedsløn på 29.975 kroner i for eksempel Vestjylland. - Det er rart at se, at Nordjylland også kan være med, når det gælder om at skabe gode forhold. Det må være et tegn på, at virksomhederne har set, at hvis de skal gøre sig attraktive og sørge for at tiltrække og fastholde de bedste hoveder, så må de til lommerne, siger formanden for Ansatte Ingeniørers Råd, Ole Høyer. Selvom de nordjyske ingeniører fører lønkampen vestpå, så er de stadig bagefter de sjællandske. I Nordsjælland får en ingeniør i gennemsnit 32.776 kroner.
Vest for Storebælt er det de nordjyske ingeniører, som tjener bedst. De absolutte topscorere i hele landet er dog dem fra Nordsjælland